राघवयादवीयम्
वंदेऽहं देवं तं श्रीतं रन्तारं कालं भासा यः ।	
रामो रामाधीराप्यागो लीलामारायोध्ये वासे ॥ १॥	
विलोमम्	
सेवाध्येयो रामालाली गोप्याराधी भारामोराः ।	
यस्साभालंकारं तारं तं श्रीतं वन्देऽहं देवम् ॥ १॥	
साकेताख्या ज्यायामासीद्याविप्रादीप्तार्याधारा ।	
पूराजीतादेवाद्याविश्वासाग्र्यासावाशारावा ॥ २॥	
विलोमम्	
वाराशावासाग्र्या साश्वाविद्यावादेताजीरापूः ।	
राधार्यप्ता दीप्राविद्यासीमायाज्याख्याताकेसा ॥ २॥	
कामभारस्स्थलसारश्रीसौधासौघनवापिका ।	
सारसारवपीनासरागाकारसुभूरुभूः ॥ ३॥	
विलोमम्	
भूरिभूसुरकागारासनापीवरसारसा ।	
कापिवानघसौधासौ श्रीरसालस्थभामका ॥ ३॥	
रामधामसमानेनमागोरोधनमासताम् ।	
नामहामक्षररसं ताराभास्तु न वेद या ॥ ४॥	
विलोमम्	
यादवेनस्तुभारातासंररक्षमहामनाः ।	
तां समानधरोगोमाननेमासमधामराः ॥ ४॥	
यन् गाधेयो योगी रागी वैताने सौम्ये सौख्येसौ ।	
तं ख्यातं शीतं स्फीतं भीमानामाश्रीहाता त्रातम् ॥ ५॥	
विलोमम्	
तं त्राताहाश्रीमानामाभीतं स्फीत्तं शीतं ख्यातं  ।	
सौख्ये सौम्येसौ नेता वै गीरागीयो योधेगायन् ॥ ५॥	
मारमं सुकुमाराभं रसाजापनृताश्रितं ।	
काविरामदलापागोसमावामतरानते ॥ ६॥	
विलोमम्	
तेन रातमवामास गोपालादमराविका ।	
तं श्रितानृपजासारंभ रामाकुसुमं रमा ॥ ६॥	
रामनामा सदा खेदभावे दया-	
वानतापीनतेजारिपावनते ।	
कादिमोदासहातास्वभासारसा-	
मेसुगोरेणुकागात्रजे भूरुमे ॥ ७॥	
विलोमम्	
मेरुभूजेत्रगाकाणुरेगोसुमे-	
सारसा भास्वताहासदामोदिका ।	
तेन वा पारिजातेन पीता नवा	
यादवे भादखेदासमानामरा ॥ ७॥	
सारसासमधाताक्षिभूम्नाधामसु सीतया ।	
साध्वसाविहरेमेक्षेम्यरमासुरसारहा ॥ ८॥	
विलोमम्	
हारसारसुमारम्यक्षेमेरेहविसाध्वसा ।	
यातसीसुमधाम्नाभूक्षिताधामससारसा ॥ ८॥	
सागसाभरतायेभमाभातामन्युमत्तया ।	
सात्रमध्यमयातापेपोतायाधिगतारसा ॥ ९॥	
विलोमम्	
सारतागधियातापोपेतायामध्यमत्रसा ।	
यात्तमन्युमताभामा भयेतारभसागसा ॥ ९॥	
तानवादपकोमाभारामेकाननदाससा ।	
यालतावृद्धसेवाकाकैकेयीमहदाहह ॥ १०॥	
विलोमम्	
हहदाहमयीकेकैकावासेद्ध्वृतालया ।	
सासदाननकामेराभामाकोपदवानता ॥ १०॥	
वरमानदसत्यासह्रीतपित्रादरादहो ।	
भास्वरस्थिरधीरोपहारोरावनगाम्यसौ ॥ ११॥	
विलोमम्	
सौम्यगानवरारोहापरोधीरस्स्थिरस्वभाः ।	
होदरादत्रापितह्रीसत्यासदनमारवा ॥ ११॥	
यानयानघधीतादा रसायास्तनयादवे ।	
सागताहिवियाताह्रीसतापानकिलोनभा ॥ १२॥	
विलोमम्	
भानलोकिनपातासह्रीतायाविहितागसा ।	
वेदयानस्तयासारदाताधीघनयानया ॥ १२॥	
रागिराधुतिगर्वादारदाहोमहसाहह ।	
यानगातभरद्वाजमायासीदमगाहिनः ॥ १३॥	
विलोमम्	
नोहिगामदसीयामाजद्वारभतगानया ।	
हह साहमहोदारदार्वागतिधुरागिरा ॥ १३॥	
यातुराजिदभाभारं द्यां वमारुतगन्धगम् ।	
सोगमारपदं यक्षतुंगाभोनघयात्रया ॥ १४॥	
विलोमम्	
यात्रयाघनभोगातुं क्षयदं परमागसः ।	
गन्धगंतरुमावद्यं रंभाभादजिरा तु या ॥ १४॥	
दण्डकां प्रदमोराजाल्याहतामयकारिहा ।	
ससमानवतानेनोभोग्याभोनतदासन ॥ १५॥	
विलोमम्	
नसदातनभोग्याभो नोनेतावनमास सः ।	
हारिकायमताहल्याजारामोदप्रकाण्डदम् ॥ १५॥	
सोरमारदनज्ञानोवेदेराकण्ठकुंभजम् ।	
तं द्रुसारपटोनागानानादोषविराधहा ॥ १६॥	
विलोमम्	
हाधराविषदोनानागानाटोपरसाद्रुतम् ।	
जम्भकुण्ठकरादेवेनोज्ञानदरमारसः ॥ १६॥	
सागमाकरपाताहाकंकेनावनतोहिसः ।	
न समानर्दमारामालंकाराजस्वसा रतम् ॥ १७॥	
विलोमम्	
तं रसास्वजराकालंमारामार्दनमासन ।	
सहितोनवनाकेकं हातापारकमागसा ॥ १७॥	
तां स गोरमदोश्रीदो विग्रामसदरोतत ।	
वैरमासपलाहारा विनासा रविवंशके ॥ १८॥	
विलोमम्	
केशवं विरसानाविराहालापसमारवैः ।	
ततरोदसमग्राविदोश्रीदोमरगोसताम् ॥ १८॥	
गोद्युगोमस्वमायोभूदश्रीगखरसेनया ।	
सहसाहवधारोविकलोराजदरातिहा ॥ १९॥	
विलोमम्	
हातिरादजरालोकविरोधावहसाहस ।	
यानसेरखगश्रीद भूयोमास्वमगोद्युगः ॥ १९॥	
हतपापचयेहेयो लंकेशोयमसारधीः ।	
राजिराविरतेरापोहाहाहंग्रहमारघः ॥ २०॥	
विलोमम्	
घोरमाहग्रहंहाहापोरातेरविराजिराः ।	
धीरसामयशोकेलं यो हेये च पपात ह ॥ २०॥	
ताटकेयलवादेनोहारीहारिगिरासमः ।	
हासहायजनासीतानाप्तेनादमनाभुवि ॥ २१॥	
विलोमम्	
विभुनामदनाप्तेनातासीनाजयहासहा ।	
ससरागिरिहारीहानोदेवालयकेटता ॥ २१॥	
भारमाकुदशाकेनाशराधीकुहकेनहा ।	
चारुधीवनपालोक्या वैदेहीमहिताहृता ॥ २२॥	
विलोमम्	
ताहृताहिमहीदेव्यैक्यालोपानवधीरुचा ।	
हानकेहकुधीराशानाकेशादकुमारभाः ॥ २२॥	
हारितोयदभोरामावियोगेनघवायुजः ।	
तंरुमामहितोपेतामोदोसारज्ञरामयः ॥ २३॥	
विलोमम्	
योमराज्ञरसादोमोतापेतोहिममारुतम् ।	
जोयुवाघनगेयोविमाराभोदयतोरिहा ॥ २३॥	
भानुभानुतभावामासदामोदपरोहतं ।	
तंहतामरसाभक्षोतिराताकृतवासविम् ॥ २४॥	
विलोमम्	
विंसवातकृतारातिक्षोभासारमताहतं ।	
तं हरोपदमोदासमावाभातनुभानुभाः ॥ २४॥	
हंसजारुद्धबलजापरोदारसुभाजिनि ।	
राजिरावणरक्षोरविघातायरमारयम् ॥ २५॥	
विलोमम्	
यं रमारयताघाविरक्षोरणवराजिरा ।	
निजभासुरदारोपजालबद्धरुजासहम् ॥ २५॥	
सागरातिगमाभातिनाकेशोसुरमासहः ।	
तंसमारुतजंगोप्ताभादासाद्यगतोगजम् ॥ २६॥	
विलोमम्	
जंगतोगद्यसादाभाप्तागोजंतरुमासतं ।	
हस्समारसुशोकेनातिभामागतिरागसा ॥ २६॥	
वीरवानरसेनस्य त्राताभादवता हि सः ।	
तोयधावरिगोयादस्ययतोनवसेतुना ॥ २७॥	
विलोमम्	
नातुसेवनतोयस्यदयागोरिवधायतः ।	
सहितावदभातात्रास्यनसेरनवारवी ॥ २७॥	
हारिसाहसलंकेनासुभेदीमहितोहिसः ।	
चारुभूतनुजोरामोरमाराधयदार्तिहा ॥ २८॥	
विलोमम्	
हार्तिदायधरामारमोराजोनुतभूरुचा ।	
सहितोहिमदीभेसुनाकेलंसहसारिहा ॥ २८॥	
नालिकेरसुभाकारागारासौसुरसापिका ।	
रावणारिक्षमेरापूराभेजे हि ननामुना ॥ २९॥	
विलोमम्	
नामुनानहिजेभेरापूरामेक्षरिणावरा ।	
कापिसारसुसौरागाराकाभासुरकेलिना ॥ २९॥	
साग्र्यतामरसागारामक्षामाघनभारगौः ॥	
निजदेपरजित्यास श्रीरामे सुगराजभा ॥ ३०॥	
विलोमम्	
भाजरागसुमेराश्रीसत्याजिरपदेजनि ।	
गौरभानघमाक्षामरागासारमताग्र्यसा ॥ ३०॥	
॥ इति श्रीवेङ्कटाध्वरि कृतं	
श्री राघव यादवीयं समाप्तम् ॥